общо 12 стопански субекта под неин надзор са били сертифицирани отново и че 5 САО са били отменени. Макар това да са стъпки в положителна насока, остава значителна несигурност по отношение на степента на съответствие при сертифицирането на авиационни оператори и процедурите за одобрение, както и за ефективността на регулаторните мерки, прилагани, за да се отговори на СОБ.
 (55)
 Air Astana беше поканен за изслушване в рамките на заседанието на Комитета за авиационна безопасност на 24 ноември 2015 г. Той представи доказателства, че е въведен стабилен и ефективен процес на управление на безопасността за преодоляване на рисковете за безопасността, за извършване на анализ на първопричините и за насърчаване на култура на безопасност в рамките на организацията му. Въздушният превозвач е демонстрирал способност за управление на промените в обхвата и обема на дейността си по безопасен и ефикасен начин. Освен това Air Astana гарантира, че осъществява надзора на флота си в съответствие с приложимите международни стандарти за безопасност.
 (56)
 Въздушният превозвач SCAT JSC, сертифициран в Казахстан, поиска да бъде изслушан от Комитета за авиационна безопасност. Изслушването се проведе на 24 ноември 2015 г. Въздушният превозвач успешно завърши сертифицирането си по линия на одита на експлоатационната безопасност (IOSA). Според информацията, предоставена от SCAT JSC, няколко от въздухоплавателните му средства от типа Boeing B-737 и B-757 са регистрирани в Литва. Въпреки че Комисията признава напредъка, осъществен от SCAT JSC, въздушният превозвач не предостави доказателства, че полетите му, както и поддържането на летателната годност и поддръжката на въздухоплавателните му средства се изпълняват в съответствие с приложимите стандарти за безопасност.
 (57)
 Въз основа на информацията, с която разполага Комисията, в т.ч. и предоставената по време на изслушването на 24 ноември 2015 г., се стигна до заключението, че проектът за регулаторни реформи в Казахстан в областта на гражданското въздухоплаване напредва бавно. Въпреки това, като доказателство за по-задълбочен напредък, нерешените СОБ в областта на въздушните операции следва да се отстранят, преди да се пристъпи към обмисляне на значително облекчение на ограниченията, които се прилагат понастоящем за въздушните превозвачи под надзора на CAC, с изключение на Air Astana.
 (58)
 Въз основа на информацията, с която разполага Комисията, положителните резултати от одита за TCO на Air Astana и обясненията, дадени от компанията по време на изслушването пред Комитета за авиационна безопасност, се счита, че условията за поддържане на частична забрана на Air Astana вече не са налице.
 (59)
 По отношение на SCAT JSC Комисията възнамерява да проучи допълнително случая, за да се гарантира, че всяко потенциално бъдещо смекчаване на оперативната забрана на SCAT JSC няма да доведе до рискове за безопасността за операции в Европейския съюз.
 (60)
 Поради това, и в съответствие с общите критерии, определени в приложението към Регламент (ЕО) No 2111/2005, бе преценено, че списъкът на Общността на въздушните превозвачи, които са предмет на оперативна забрана в границите на Съюза, следва да се измени, така че Air Astana да бъде заличен от приложение А към Регламент (ЕО) No 474/2006.
 (61)
 Необходимо е държавите членки да продължат да следят дали Air Astana ефективно прилага съответните стандарти за безопасност